Document ID: /roh_data/filtered/fineweb-2-filterrobots_roh.jsonl.gz/1712

L’Africa dal Sid ha la sonda prendì cumià da Winnie Madikizela-Mandela. En in stadion a Soweto, en la periferia da Johannesburg, èn millis da persunas sa reunidas per onurar la cumbattanta da l’apartheid. Il president da l’Afrida dal Sid, Cyril Ramaphosa, ha onurà Winnie Mandela. La defuncta haja blamà la manzegna da l’apartheid, ha el ditg.
Winnie Mandela è morta l’entschatta d’avrigl cun 81 onns. L’ex dunna da l’emprim president da pel stgira da l’Africa dal Sid, Nelson Mandela, vala sco simbol dal cumbat cunter l’apartheid.
RR novitads 17:00